
Министерство на образованието и науката
Регионално управление на образованието – Русе
 гр. Русе, ул. „Църковна независимост“ № 18, п. к. 7000; тел.: 082/83-45-32;
електронна поща: rio_ruse@mon.bg; интернет страница: https://ruo-ruse.bg



ИНФОРМАЦИЯ ЗА ПРЕДОСТАВЯНЕ НА УСЛУГА
Уверение за признаване на завършени етапи на училищно обучение или степени на образование и професионална квалификация по документи, издадени от училища на чужди държави, което се издава да послужи при кандидатстване за придобиване на правоспособност за управление на моторно превозно средство
(уникален идентификатор съгласно Регистъра на услуги № 1647)

I. Правно основание за предоставяне на административната услуга:
· Закон за предучилищното и училищното образование - чл. 165, ал. 6
· Наредба № 11 от 1.09.2016 г. за оценяване на резултатите от обучението на учениците - чл. 110, ал. 2

II. Орган по предоставяне на административната услуга:
	Началник на Регионално управление на образованието – Русе 

III. Информация за центъра за административно обслужване (ЦАО)
ЦАО се намира на X етаж - стая № 6, като документите се преглеждат от експерт от отдел „Организационно-методическа дейност и контрол“ – VII етаж
Адрес: обл. Русе, общ. Русе, гр. Русе, ул. "Църковна независимост" № 18, п.к. 7000
Код за междуселищно избиране: 082
Телефон за връзка: (082)83-45-32
Адрес на електронна поща: rio_ruse@mon.bg
Работно време: Стандартно работно време, от 09:00 до 17:30, Осигурено е непрекъсното административно обслужване.

IV. Процедура по предоставяне на административната услугата/издаване на индивидуалния административен акт, изисквания и необходими документи:
[bookmark: _Hlk210634653]Издаване на удостоверение за завършени етапи или степени на обучение в чужбина
Процедура и необходими документи за признаване на завършени период/клас, етап, завършена степен на образование и професионална квалификация, придобити при обучение в училища на чужди държави

Описание:
Заявител по настоящата услуга може да бъде всяко физическо лице, желаещо признаване на завършен клас или степен на училищно образование, придобито в училище на чужда държава
Желаещите признаване на завършен период, клас, за класовете от VІІ до ХII включително, за етап от гимназиалната степен, степен на образование и/или на професионална квалификация по документи, издадени от училища на чужди държави, следва да подадат следните документи:
	1. Заявление по образец.
2. Документ за училищно образование и/или професионална квалификация – в оригинал или копие, заверено от нотариус или от училището, издало документа.
3. Документ, в който се посочва какви права дава документът за училищно образование и/или професионална квалификация за продължаване на образованието, когато това не е посочено в документа по т. 2 – в оригинал или копие, заверено от нотариус или от училището, издало документа.
4. Справка за изучаваните учебни предмети с хорариума на учебните часове и поставените оценки, ако не са вписани в документа по т. 2 – в оригинал или копие, заверено от нотариус или от училището, издало документа;
5. Официален превод на български език на документите и нотариално заверен – в оригинал;
6. Документ за последен завършен клас в българско училище (ако има такъв) – в оригинал или копие, заверено от нотариус или от училището, издало документа;
7. Документ за платена държавна такса– в оригинал;
8. При подаване на документите лицето представя  копия на документите по т. 2, 3 и 4 (заверени от лицето с текст „Вярно с оригинала”), поради факта, че оригиналните документи се връщат на лицето след издаване на удостоверението или уверението.
9. При различие в имената, на които е издаден документът за училищно образование и/или професионална квалификация, и тези по документ за самоличност лицето представя удостоверение за идентичност на лице с различни имена или нотариално заверена декларация за идентичност на лице с различни имена.
10. Когато в училище на чужда държава или в училище от системата на Европейските училища:
– е завършен един клас от средната степен на образование, се представят документи за съответния клас;

– са завършени VІІІ и ІХ клас, се представят документи за всеки от класовете;
– е завършен повече от един клас от етап от средната степен на образование, сред които е и последният клас от етапа, но лицето иска признаване само на последния клас от етапа, се представят документи само за Х клас или за ХІІ клас;
– са завършени всички класове от етап от средната степен на образование и лицето иска признаване на целия етап, се представят документи за всеки от съответните класове.
11.  Документи за училищно образование, произхождащи от държави, които са страни по Хагската конвенция се заверяват задължително с печат „Apostille“, с изключение на страните, с които Република България има подписани двустранни договори за правна помощ по граждански дела, предвиждащи освобождаване от легализация на документи.
Документи, произхождащи от държави, които не са страни по Хагската конвенция трябва да са заверени от МВнР на издаващата държава, след което да се легализират от българските дипломатически и консулски представителства в тази държава или акредитирани за нея. 
Признаване се отказва, когато:
– документите са издадени от училище на друга държава, което не е признато от компетентен държавен орган на съответната държава за част от системата й за светско училищно образование;
– документите, издадени от училището на другата държава, не съответстват на класа, за който се иска признаване;
– от документа, издаден от училището на другата държава, е видно, че желаещият признаване не е допуснат до продължаване в следващ клас;
– се установи, че учебните предмети в съответния клас с приравнени оценки над среден (3,00) са по-малко от половината учебни предмети, които се изучават в задължителните учебни часове в българско училище, като в VІІІ и ІХ клас съпоставката се прави съгласно рамков учебен план за разширено изучаване на чужд език.
Подаване на документи
  В РУО – Русе заявлението и документите може да се подадат от физически лица – пълнолетни граждани:
- лично – с документ за самоличност;
- от родител/настойник/попечител на непълнолетни лица след представяне на оригинал на акт за раждане;
- от други лица (включително родители на пълнолетни лица) – с писмено пълномощно с нотариална заверка на подписа, в което изрично е посочено, че съответното лице е упълномощено конкретно да подава заявление до РУО – Русе за признаване на завършен период/клас или етап на училищно образование, степени на образование и/или професионална квалификация. 
- адвокат с изрично адвокатско пълномощно и копие от адвокатска карта, заверена към съответната година, съгласно чл. 24, ал. 1, т. 3 от Закона за адвокатурата.
Заявлението по образец може да бъде подадено писмено или заявено устно в РУО – Русе всеки работен ден от 09:00 до 17:30 часа на адрес: гр. Русе, ул. „Църковна независимост“ №18, ет. 10, ст. 6. За устните заявления се съставя протокол за приемането им на място.
Комисията се произнася по всеки конкретен случай на признаване в срок до един месец от датата на представяне на изискуемите документи. Този срок може да бъде удължен, в случай че подадените документи се окажат недостатъчни за вземане на решение и се налага да се изиска допълнителна информация.
Учениците, обучавали се една или повече учебни години в училище на чужда държава, могат по своя преценка, а за непълнолетните по преценка и желание на родител (настойник или попечител) да повторят в българско училище последния признат клас. При изразено писмено желание на лицето или родителя (настойника или попечителя) до директора на училището то не полага приравнителни изпити за класа, който повтаря.

V. [bookmark: _Hlk210634747]Срок за изпълнение 
	Едномесечен срок

VI.  Образец на формуляр за предоставяне на административната услуга –
Заявлението за услугата може да бъде получено на място в РУО – Русе или да бъде изтеглено от сайта на РУО – Русе - 
https://ruo-ruse.bg/%D0%B0%D0%B4%D0%BC%D0%B8%D0%BD%D0%B8%D1%81%D1%82%D1%80%D0%B0%D1%82%D0%B8%D0%B2%D0%BD%D0%B8-%D1%83%D1%81%D0%BB%D1%83%D0%B3%D0%B8-%D1%80%D1%83%D0%BE-%D1%80%D1%83%D1%81%D0%B5/, както и от Интегрираната информационна система на държавната администрация на адрес: https://iisda.government.bg/.

VII. [bookmark: _Hlk210634940] Начини на заявяване на услугата
[bookmark: _Hlk210634989]	В РУО – Русе заявлението и документите може да се подадат от физически лица – пълнолетни граждани:
- лично – с документ за самоличност;
- от родител/настойник/попечител на непълнолетни лица след представяне на оригинал на акт за раждане;
- от други лица (включително родители на пълнолетни лица) – с писмено пълномощно с нотариална заверка на подписа, в което изрично е посочено, че съответното лице е упълномощено конкретно да подава заявление до РУО – Русе за признаване на завършен период/клас или етап на училищно образование, степени на образование и/или професионална квалификация. 
- адвокат с изрично адвокатско пълномощно и копие от адвокатска карта, заверена към съответната година, съгласно чл. 24, ал. 1, т. 3 от Закона за адвокатурата.
Заявлението по образец може да бъде подадено писмено или заявено устно в РУО – Русе всеки работен ден от 09:00 до 17:30 часа на адрес: гр. Русе, ул. „Църковна независимост“ №18, ет. 10, ст. 6. За устните заявления се съставя протокол за приемането им на място.
VIII. Информация за предоставяне на услугата по електронен път
(1) Ниво на предоставяне на услугата – Едностранна комуникация: информация съгласно дефиницията за Ниво I и предоставяне на онлайн достъп до шаблони на електронни формуляри (II-ро ниво)
(2) Формулярът за заявяване на услугата може да бъде получен на място в РУО-Русе, от ЦАО или да бъде изтеглен от:
- сайта на РУО-Русе, на адрес: https://ruo-ruse.bg от рубриката „Административни услуги“, секция „Признаване на завършено образование по документи, издадени от училища от чужди държави“; 
- от Административния регистър на услугите в ИИСДА на адрес:
https://iisda.government.bg/adm_services/services/service_provision/72175,
· от Единния портал за достъп до електронните административни услуги на адрес:
https://egov.bg/wps/portal/egov/dostavchitsi%20na%20uslugi/spetsializirani%20teritorialni%20administratsii/regionalno%20upravlenie%20na%20obrazovanieto/unificirani%20uslugi/1647?cP=1

VIII. Срок на действие на издадения документ
Издаденото удостоверение е безсрочно.

IX. Такса за предоставяне на услугата
[bookmark: _Hlk210635245]Държавна такса се събира за лица над задължителната училищна възраст -  16 г., като съгласно чл. 4, ал. 1 и ал. 2 от Тарифата за таксите са:
1.	За разглеждане и/или признаване на документ за завършен период/клас или етап на училищно образование, издаден от училища на чужди държави – 35 лв./17,90 EUR
2.	За разглеждане и/или признаване на документ за завършена степен на образование и професионална квалификация, издаден от училища на чужди държави, и за издаване на удостоверение – 50 лв./25,56 EUR (вкл. и за издаване на уверение за придобиване на правоспособност за управление на МПС, коeто да послужи пред органите на КАТ).
3.	За разглеждане и/или признаване на документ от училище на чужда държава и издаване на уверение, което да послужи при кандидатстване за придобиване на правоспособност за управление на МПС и/или за достъп до пазара на труда - 50 лв./25,56 EUR .
4.	Такси не се събират, когато лицата, които искат признаване, са в задължителна училищна възраст (до 16 години)
Държавната такса се внася, както следва:
1. По банков път в разплащателна сметка на Регионалното управление на образованието – Русе:
Обединена българска банка (ОББ) 
IBAN: BG 65 UBBS 80023106113106
BIC: UBBS BG SS
2. Чрез ПОС терминал, разположен в деловодството на РУО – Русе, етаж 10, стая №6
X. Орган, осъществяващ контрол върху дейността 
Министерство на образованието и науката

XI.  Ред и срокове на обжалване на действията по предоставяне на услугата
Отказът за издаване на удостоверение подлежи на обжалване по реда на Административнопроцесуалния кодекс (АПК) – изричният отказ е в 14 – дневен срок от съобщаването му, а мълчаливият отказ – в едномесечен срок от изтичане на срока за извършване на услугата.

XII. Електронен адрес за предложения във връзка с услугата 
rio-ruse@mon.bg

XIII. Получаване на готовите документи
Издаденият дубликат на документ може да се получи по един от следните начини:
1. В Звеното за административно обслужване на РУО – Русе от заявилия административната услуга или от упълномощено от него лице срещу представяне на документ за самоличност, полагане на подпис и изписване на имената на получателя; 
 	2. Чрез лицензиран пощенски оператор, като вътрешна куриерска пратка, на посочен в заявлението адрес, като пощенските разходи са за сметка на лицето;
3. С международна препоръчана пощенска пратка с известие за доставяне на адреса, изписан в заявлението. 
4. С международна куриерска услуга на адреса от заявлението.

